Lone Hansen

Lone Hansen (født 1. april 1961) er direktør for Team Danmark og tidligere direktør for Anti Doping Danmark. Hun er cand.scient. i idræt og ph.d. fra Københavns Universitet. Lone Hansen har været landstræner og sportschef i Dansk Karate Forbund, har selv deltaget som udøver på karatelandsholdet og været danmarksmester i karate flere gange.

Citater af Lone Hansen

Om jobbet som direktør for Team Danmark 
"Egentlig har jeg altid haft den her stilling stående som det, jeg nok skulle på et tidspunkt. Når jeg ser tilbage på mit liv, har alt, jeg har foretaget mig, faktisk sporet mig frem imod, at jeg kan sidde her i dag."

Om den danske elitesportsmodel 
"Jeg holder meget af den danske model for elitesport. Jeg kunne selv have en elitesportskarriere på landsholdet i 10 år, tage en akademisk uddannelse og stifte familie på samme tid. Jeg føler, at jeg selv kunne være som et helt menneske i den danske model."

Om sine skakevner og strategiske sans 
"Det her med skakken viser nok, at jeg altid har været en god strategisk tænker, så jeg hurtigt kan kondensere, hvad der skal til for at komme et bestemt sted hen. Det er vigtigt som leder."

Om at være kvinde i sportens mandeverden 
"En stor del af min (karate)træning var at stille op i mændenes klasser ... Og så få nogle bank. Det lærte jeg meget af, for så blev teknikken og taktikken ekstremt vigtig."

"Jeg har også været nødt til at gå ud i omklædningsrummene (mændenes omklædningsrum), for hvis jeg skulle være med i det sociale liv omkring karaten, var det der, det foregik."

"Jeg insisterer også på, at jeg ikke er mand. Det lyder måske selvfølgeligt, men det er faktisk væsentligt, for der er ingen grund til, at vi gør det samme, når nu vi rent faktisk er forskellige."

Om at paralympicsatleter får en mindre medaljebonus, end OL-deltagere 
"Når der er forskel i medaljebonus, så er det fordi, at man ikke kan sammenligne Paralympics og OL direkte. Paralympics er ikke en olympisk begivenhed, og der er ret stor forskel i både økonomi og udbredelse."

Fakta om Lone Hansen 
 måler 154 cm
 tilbragte sine første leveår i landsbyen Nørre Broby på Fyn, inden familien flyttede til København
 foruden karate har hun dyrket fodbold, springgymnastik og skak
 begyndte at spille skak som femårig og blev bedre end sin storebror. Hun spillede skak i ti år
 begyndte at dyrke karate, da hun var 14 år og træner stadig et par gange om ugen
 der var meget få kvinder i karate, da hun begyndte at træne i 1970’erne, så hun var nødt til at kæmpe mod mændene
 både privat og som karateudøver dannede hun i en periode par med Kai Lundager, som var 11-dobbelt danmarksmester samt europa- og verdensmester i karate. Han døde i 2010

Karriere 
 2015 (februar) Direktør, Team Danmark
 2011-2014 Direktør, Anti Doping Danmark
 2007-2011 Teamleder for sportsfysiologi, Team Danmark
 2005-2007 Forsker ved Det Nationale Forskningscenter for Arbejdsmiljø
 2004-2005 Forsker, Retsmedicinsk Institut, Københavns Universitet
 2002-2004 Adjunkt, Medicinsk Anatomisk Institut, Københavns Universitet
 1999-2002 Forskningsadjunkt, Institut for Idræt og Biomekanik, Odense Universitet og amanuensis ved Institut for Idræt, Københavns Universitet
 1998-1999 Postdoc samt amanuensis, Institut for idræt, Københavns Universitet

Uddannelse 
 2007-2010 Diplomuddannelse i ledelse og organisation, Syddansk Universitet og Djøf
 2001 Adjunktpædagogikum
 1995-1998 Ph.d., KU. Emne: Elitetrænings indflydelse på børn og unges fysiske udvikling
 1992 Cand.scient. med idræt som hovedfag, Københavns Universitet
 1986 Bifagseksamen i dansk og massekommunikation, Københavns Universitet
 1982 Idrætspædagog, Paul Petersens Institut for Legemsøvelser

Sportsudøver og træner 
 2001-2004 Sportschef, Dansk Karate Forbund
 1998-2001 Landstræner, Dansk Karate Forbund
 1992-1997 Centerleder, Dansk Karate Forbunds Talentudviklingscenter
 1982-2001 Bestyrelsesmedlem, Shotokan Karate International (SKIF)
 1997-2002 Underviser, Idrættens Træner Akademi, Odense Universitet
 1979 Danmarksmester i karate for første gang
 1976-2001 Karatetræner, TIK Karate-Do (nu Taastrup Karate) og Musashi Shotokan Karate-Do sammen med Kai Lundager
 1975 Begynder at dyrke Shotokan Karate

Eksterne henvisninger 

 Team Danmark afviser bonuskritik: PL og OL kan slet ikke sammenlignes - DR 06.06.16
 Idrættens nye frontkvinde er et slagkraftigt skaktalent - Politiken 17.03.15
 Ny direktør går i ringen for atleterne - Team Danmark 19.02.15 
 Lone Hansen bliver ny direktør - Team Danmark 17.12.14 
 Hårdtslående kvinde: Ny direktør har det sorte bælte i karate - TV2 17.12.14 (video og tekst)
 Dopingjægeren - Idrætsliv nr. 3, 2013

Karateudøvere fra Danmark
Kvindelige sportsudøvere
Kvindelige ledere i Danmark
Personer i Kraks Blå Bog